Әхмәтзәки Вәлиди Туған
{{Политик
| Имя              = Әхмәтзәки Әхмәтшаһ улы Вәлидов
| Оригинал имени   = 
| Изображение             = Валиди.jpg
| Ширина           = 200 px
| Описание изображения          = 
| Имя при рождении = 
| Псевдонимы       = 
| Дата рождения    = 10.12.1890
| Место рождения   = [[Көҙән (Ишембай районы)|Көҙән ауылы]], Илсек-Тимер улусы, [[Стәрлетамаҡ өйәҙе]], {{ТыуыуУрыны|Өфө губернаһы}}(хәҙерге [[Башҡортостан]]дың {{ТыуыуУрыны|Ишембай районы|Ишембай районында}})
| Дата смерти      = 26.07.1970
| Место смерти     = {{Флагификация|Төркиә}}, {{ВафатБулыуУрыны|Истанбул|Истанбулда}}
| Гражданство = {{Флагификация|Российская империя}} →<br />[[Файл:Flag of Bashkurdistan.svg|22px|border]] [[Башҡортостан автономияһы]] →<br />{{Флагификация|Төркиә}}
| Образование = Вена университеты
| Вероисповедание = [[ислам]]
| Партия =
| Основные идеи =
| Род деятельности = сәйәсмән, шәрҡиәтсе
| Награды =
| Автограф = Zeki Velidi Togan signature.svg
| Ширина автографа = 170px
| Сайт =
|Commons         = Zeki Velidi Togan
}}
{{Фамилиялаш|Вәлидов}}
'''Әхмәтзәки Вәлиди Туған''', '''Әхмәтзәки Әхмәтшаһ улы Вәлидов''' ({{lang-tr|Ahmed Zeki Velidi Togan}}, [[10 декабрь|10 (22) декабрь]] [[1890 йыл]] — [[26 июль]] [[1970 йыл]]) — күренекле сәйәсмән һәм дәүләт эшмәкәре, [[Башҡорт милли хəрəкəте|Башҡорт милли-азатлыҡ хəрəкəте]] етəксеһе, [[Башҡортостан автономияһы|автономиялы Башҡортостанға]] нигеҙ һалыусы. Шәрҡиәтсе һәм төркиәт белгесе, Фәлсәфә докторы (1935), профессор, Манчестер университетының мөхбир докторы (1967).

== Биографияһы ==

=== Сығышы һәм ғаиләһе ===
Әхмәтзәки Вәлиди 1890 йылдың 10 декабрендә [[Өфө губернаһы]] [[Стәрлетамаҡ өйәҙе]] Илсек-Тимер улусының, хәҙерге [[Башҡортостан Республикаһы]] [[Ишембай районы]]ның [[Көҙән (Ишембай районы)|Көҙән]] ауылында тыуған.

Әхмәтзәки сығышы менән дин эшмәкәрҙәре [[Вәлидовтар]] — Суҡлыҡай ырыуы башҡорттары нәҫеленән була. Әхмәтзәки Вәлиди үҙе иҫкә алғандарҙан билдәле иң элекке ата-бабалары ''Иштуған'' булған<ref>{{книга
 | автор = Заки Валиди Тоган.
 | заглавие = Воспоминания: Книга I
 | ссылка =
 | ответственный =
 | место = Уфа
 | издательство = Башкирское издательство «Китап»
 | год = 1994
 | том =
 | страниц = 400
 | страницы = 11
 | isbn = 5-295-01269-7
 | ref =
}}<blockquote>«Наш предок Иштуган, в генеалогическом древе находившийся на пятом колене после «сыновей Кузеня», погиб в войне против русских на реке Камалек, находящейся очень далеко от нас (моя фамилия Тоган восходит к имени этого предка).»</blockquote></ref>. Башҡортостан Республикаһының Үҙәк дәүләт тарихи архивында һаҡланған мәғлүммәттәр буйынса, беҙгә уның ҡарт-ҡарт-ҡартатаһының ''Тайып Иштуған'' (1750—1837) һәм ҡарт-ҡарт-өләсәһе ''Гөләндән Мортазина'' булыуы билдәле, улар икеһе лә типтәр ҡатламынан сыҡҡандар тип яҙылған. Тайыптың өс улы булыуы билдәле — Әйүп, Хәлит һәм ''Вәлит'' (Әхмәтзәкиҙең ҡарт-ҡартатаһы). Вәлиттең өс ҡатыны һәм ун бер улы булыуы билдәле, улар араһында Әхмәтзәкиҙең ҡартатаһы — Әхмәтйән дә була. Документтар буйынса ''Әхмәтйән Вәлидов''тың башҡорт булыуы һәм уның ҡатыны ''Мөхөбъямал Уйылданова'' булыуы билдәле<ref>{{книга
 | автор = Калимуллина Г. Т.
 | заглавие = Генеалогия рода Валидовых // А. А. Валидов — организатор автономии Башкортостана. У истоков федерализма в России (1917—1920). Документы и материалы. Ч. 1. / Сост. Н. М. Хисматуллина, Р. Н. Бикметова, А. М. Галеева, Ю. Р. Сайранов
 | ссылка =
 | ответственный =
 | место = Уфа
 | издательство = Китап
 | год = 2005
 | том =
 | страниц = 392
 | страницы = 364—368
 | isbn = 5-295-03702-9
 | ref =
}}</ref>.
[[Файл:Шежере.png|thumb|350px|Әхмәтзәки Вәлиди Туғандың [[шәжәрә]]һе]]
Әхмәтзәкиҙең атаһы — [[Вәлидов Әхмәтшаһ Әхмәтйән улы]] (19.07.1860, Көҙән ауылы — 20.07.1937, Өфө ҡалаһы) — имам-хатип, мөҙәрис. Милләте буйынса башҡорт. [[Стәрлетамаҡ]] мәҙрәсәһен тамамлай. Көҙән ауылының 2-се йәмиғ мәсетенең имам-хатибы була. 1890-се йылдар башында мәсет янында мәҙрәсә аса, унда 200-гә яҡын шәкерт белем ала<ref>[http://www.vm.bashnl.ru/about.html Биография А.-З. Валиди.//Виртуальный музей А.-З. Валиди. Национальная библиотека Республики Башкортостан имени Ахмет-Заки Валиди] {{Webarchive|url=https://web.archive.org/web/20141016095223/http://www.vm.bashnl.ru/about.html |date=2014-10-16 }}</ref>. [[Зәйнулла Рәсүлев]]тың мөриды була, унан 1907 йылда шәйех дәрәжәһен ала<ref>{{статья
 |автор         = [[Ямаева Лариса Әсхәт ҡыҙы|Ямаева Л. А.]]
 |заглавие      = Суфийские братства на территории исторического Башкортостана
 |ссылка        = http://vatandash.ru/index.php?article=1657
 |язык          = 
 |издание       = [[Ватандаш (журнал)|Ватандаш]]
 |тип           = 
 |год           = 2008
 |том           = 
 |номер         = 7
 |страницы      = 162—181
 |doi           = 
 |issn          = 1683-3554
}}</ref>. 1937 йылдың 15 июлендә ҡулға алына һәм 20 июлендә атыла<ref>[http://lists.memo.ru/index3.htm Книга памяти жертв политических репрессий Республики Башкортостан. А—В.//Ред. кол.: Ишмуратов Х. Х., Аралбаев К. А., и др. — Уфа: Китап. 1997. Т.1. 464 с.] (в формате PDF: [http://haqmar.narod.ru/a_v.pdf с.501—502.])</ref>. Әхмәтзәкиҙең әсәһе — ''[[Вәлидова Өммөлхаят Мөхәмәткафи ҡыҙы|Өммөлхаят Мөхәммәткафи ҡыҙы Вәлидова]]'' (1873—1946) Көҙән ауылы мәҙрәсәһенең ҡыҙҙар синыфтарында мөғәллимә булған. Үтәк мәҙрәсәһен тамамлаған. Ғәрәп, фарсы һәм төрки телдәрен белгән<ref>[http://xn----7sbacsfsccnbdnzsqis3h5a6ivbm.xn--p1ai/index.php/read/8-statya/4397-v-lidovtar ''Ҡотошов Р. Н., Хөсәйенов Ғ. Б., Шәйәхмәтов К. Ф.'' Вәлидовтар. Башҡорт энциклопедияһы / Баш мөх. М. Ә. Илһамов — Өфө: НИК «Башкирская энциклопедия», 2013. —] {{Webarchive|url=https://web.archive.org/web/20140826120047/http://xn----7sbacsfsccnbdnzsqis3h5a6ivbm.xn--p1ai/index.php/read/8-statya/4397-v-lidovtar |date=2014-08-26 }} ISBN 978-5-88185-143-9.</ref>.

«Иҫтәлектәрендә» Әхмәтзәки Вәлиди үҙенең ырыуы Суҡлы-ҡай булыуын яҙа<ref>{{книга
 | автор = Заки Валиди Тоган.
 | заглавие = Воспоминания: Книга I
 | ссылка =
 | ответственный =
 | место = Уфа
 | издательство = Башкирское издательство «Китап»
 | год = 1994
 | том =
 | страниц = 400
 | страницы = 13
 | isbn = 5-295-01269-7
 | ref =
}}<blockquote>«Основной наш род Суклы-Кай, а также близкие нам роды Санаклы-Кай, Юрактау-Кай, Таулы-Кай входят составной частью в род Кай или Кайлы. Часто говорили о том, что этот род до прихода на нынешние земли жил на восточном Урале по Ирендыку. Большинство из рода Кай (Кайлы), ведущее кочевой образ жизни, населяет западный Башкортостан.»</blockquote></ref> һәм һәр ваҡыт [[Башҡортлоҡ|башҡортлоғон]] һыҙыҡ өҫтөнә ала. VII Бөтә Рәсәй Советтар съезының (1919) анкетаһында ла Әхмәтзәки Вәлиди үҙенең милләте башҡорт булыуын күрһәткән<ref>ГАРФ. Ф. Р-1235. Оп. 6. Д. 70. Л. 4, 4 об.</ref><ref>{{книга
 | автор = [[Ҡолшәрипов Марат Мәхмүт улы|Кульшарипов М. М.]]
 | заглавие = Башкирское национальное движение (1917—1921 гг.)
 | ссылка =
 | ответственный =
 | место = Уфа
 | издательство = Китап
 | год = 2000
 | том =
 | страниц = 364
 | страницы = 54
 | isbn = 5-295-02542-X
 | ref =
}}</ref>.

Әхмәтзәки Вәлидинең ике ҡатыны булған. Тәүге ҡатыны [[Әбйәлил (Әбйәлил районы)|Әбйәлил]] ауылында тыуған [[Зәйнулла Рәсүлев]]тың ейәнсәре<ref>{{книга
 | автор         = 
 | заглавие      = Зайнулла Расулев — выдающийся башкирский мыслитель-философ, теолог и педагог-просветитель мусульманского мира: Материалы международной научно-практической конференции (5—7 июня 2008 г., г.Уфа)
 | ссылка        = 
 | ответственный = 
 | место         = Уфа
 | издательство  = РИЦ БашГУ
 | год           = 2008
 | том           = 
 | страниц       = 392
 | страницы      = 369
 | isbn          = 978-5-7477-1936-1
 | ref           = 
}}</ref> — ''Нәфисә Хажимөхәммәт ҡыҙы Яҡшымбәтова'' менән 1919 йылдың авгусында никахлаша<ref>{{книга
 | автор = Заки Валиди Тоган.
 | заглавие = Воспоминания: Книга I
 | ссылка =
 | ответственный =
 | место = Уфа
 | издательство = Башкирское издательство «Китап»
 | год = 1994
 | том =
 | страниц = 400
 | страницы = 14
 | isbn = 5-295-01269-7
 | ref =
}}<blockquote>«Когда мне было всего четырнадцать лет, по желанию отца состоялась моя помолвка с дочерью
Якшимбета Хажимахмута, башкира из рода [[Түңгәүер|Тангаур]], жившего по реке Яик.»</blockquote></ref>. Уларҙың Ырыҫмөхәммәт исемле улдары 1920 йылда Хиуала бер йәшлек сағында тапма ауырыуынан вафат була. Вәлиди эмиграцияға киткәндән һуң, Нәфисә Хажимөхәммәт ҡыҙы ауырыу сәбәпле [[СССР]]-ҙа тороп ҡала<ref>{{книга
 | автор         = 
 | заглавие      = Ахмет-Заки Валиди. / сост. Г. А. Хисамов, Т. Н. Сагитов, Г. Г. Галимова
 | ссылка        = 
 | ответственный = 
 | место         = Уфа
 | издательство  = Китап
 | год           = 2010
 | том           = 
 | страниц       = 200
 | страницы      = 191
 | isbn          = 978-5-295-05210-1
 | ref           = 
}}</ref>. Икенсе ҡатыны ''Нәзмиә Туған (Унгар)'' менән 1940 йылда никахлаша. Уларҙың ике балалары була — ҡыҙы ''[[Иҫәнбикә Туған|Иҫәнбикә]]'' (1940 йылғы, тарихсы, фәлсәфә докторы (1973), профессор (1995)) һәм улы ''[[Сүбиҙәй Туған|Сүбиҙәй]]'' (1943 йылғы, тарихсы, фәлсәфә докторы (1972), профессор (1986)).

=== Үҫеш йылдары ===
1898—1902 йылдарҙа Әхмәтзәки Вәлиди [[Көҙән (Ишембай районы)|Көҙән]] ауылы [[мәҙрәсә]]һендә башланғыс синыфтарҙа атаһы Әхмәтшаһ Әхмәтйән улы Вәлидовтан һабаҡ ала, ә әсәһе Өммөлхаяттан [[фарсы теле]]н өйрәнә.

1902—1908 йылдарҙа [[Үтәк]] ауылында бабаһы (әсәһенең ағаһы) [[Һатлыҡов Хәбибназар Мөхәмәткафи улы|Хәбибназар Мөхәммәткафи улы Һатлыҡов]] (1862—1921) мәҙрәсәһендә белем алыуын дауам итә.
[[Файл:Flag of Bashkurdistan.svg|200px|thumb|[[Башҡортостан автономияһы]]ның дәүләт флагы]]
1908—1909 йылдарҙа [[Ҡазан]]да «Ҡасимиә» мәҙрәсәһендә уҡый. 1909—1911 йылдарҙа — шул уҡ мәҙрәсәлә төрөк тарихы һәм ғәрәп әҙәбиәте тарихын уҡыта. Шул уҡ ваҡытта 1910 йылдан алып Ҡазан университетында В. А. Богородский һəм Н. Ф. Катановтың тарих һəм лингвистика буйынса лекцияларын тыңлай.

1912 йылда Ҡазандағы «Милләт» типографияһында уның ''«Төрк вә татар тарихы»'' исемле тәүге ҙур хеҙмәте баҫылып сыға. Тәүҙә автор уны «Төрк тарихы» тип атай, әммә [[Ибраһимов Ғәлимйән Ғирфан улы|Ғ. Ғ. Ибраһимов]] һәм баҫып сығарыусылар икенсе исем тәҡдим итәләр: «Татар тарихы», «Төрк-татарҙар тарихы». Ләкин Вәлиди уларҙы үҙ итмәй һәм һөҙөмтәлә компромисс вариантҡа киләләр — «Төрк һәм татар тарихы». Структураһы менән [[Морат Рәмзи]]нең «Тәлфик әл-әхбәр...» тулыһынса тиерлек тап килә<ref>{{cite web |url=http://www.islam.ru/content/person/42050|author= [[Насиров Илшат Рәшит улы|Насыров И. Р.]]|title=Мурат Рамзи — великий сын башкирского народа|date=2014-11-06|publisher=Islam.ru|accessdate=2015-09-28}}</ref>.

1913 йылда Ҡазан университеты эргәһендәге Археология, тарих һәм этнография йәмғиәтенең ағзаһы итеп һайлана һәм шул уҡ йылды профессор Н. Ф. Катанов тәҡдиме буйынса Төркөстандың Фирғәнә өлкәһенә ғилми командировкаға ебәрелә. Ә 1914 йылда академик В. В. Бартольд тәҡдиме буйынса Рәсәй Фәндәр академияһы тарафынан шундай уҡ маҡсат менән Бохара ханлығына командировкаға бара һәм шул уҡ йылды [[Санкт-Петербург]]та Рәсәй Фәндәр академияһының Рәсәй императоры археология һәм тарих йәмғиәтендә Төркөстанға ғилми сәйәхәттәре тураһында доклад менән сығыш яһай.

1914—1915 йылдарҙа [[Өфө]]лә [[Ғосмания мәҙрәсәһе|«Ғосмания» мәҙрәсәһендә]] төрөк тарихын һәм әҙәбиәтен уҡыта. 1915 йылда Рәсәй империяһының Дәүләт Думаһының мосолмандар фракцияһына Өфө губернаһы мосолмандарынан вәкил итеп һайланып, [[Санкт-Петербург|Петроградҡа]] бара һәм унда ул консультант эшен башҡара. 1916 йылда мосолман фракцияһы эргəһендə сəйəси эшмəкəрлеген башлай.

=== Милли хәрәкәттә ===
[[Файл:Big Bashkiriya - ru.svg|300px|thumb|left|Әхмәтзәки Вәлиди төҙөгән Башкортостандың картаһы (репродукция)]]
1917 йылда социал-революционерҙар (эсерҙар) партияһына инә. Шул уҡ йылдың март — апрелендә Рəсəй мосолмандарының ваҡытлы үҙəк бюроһы ағзаһы була, 1917 йылдың апрелендә [[Ташкент]] ҡалаһында Мосолман советын ойоштороуҙа ҡатнаша һәм унда шул уҡ йылдың майында [[Мәскәү]]ҙә уҙғарылған I Бөтə Рəсəй мосолман съезына Төркөстандан делегат итеп һайлана. Был съезда Әхмәтзәки Вәлиди Рəсəйҙең федератив республикаһының ҡоролошо һəм мосолман халыҡтарының милли-территориаль автономияһы идеяһын яҡлап сыға һәм Бөтə Рəсəй мосолман шураһының башҡарма комитеты һәм [[Башҡорт өлкә бюроһы]] ағзаһы булып китә. [[Башҡорт (гәзит)|«Башҡорт»]] гәзитенең тәүге һанында Вәлидиҙең Башҡортостан үҙаллығы тураһында мәҡәләһе баҫылып сыға<ref>{{книга
 | автор         = 
 | заглавие      = А. А. Валидов — организатор автономии Башкортостана. У истоков федерализма в России (1917—1920). Документы и материалы. /Сост. Н. М. Хисматуллина, Р. Н. Бикметова, А. М. Галеева, Ю. Р. Сайранов
 | ссылка        = 
 | ответственный = 
 | место         = Уфа
 | издательство  = Китап
 | год           = 2005
 | том           = 1
 | страниц       = 392
 | страницы      = 
 | isbn          = 5-295-03702-9 
 | ref           = 
}}</ref>.

1917 йылдың 20—27 июлендә [[Ырымбур]]ҙа үткән [[Бөтә башҡорт ҡоролтайҙары|I Башҡорт ҡоролтайында]] ҡатнаша һәм унда президиумы ағзаһы һәм [[Башҡорт мәркәз шураһы]] рəйесе урынбаҫары итеп һайлана. Дəүлəт ҡоролошо (милли-территориаль автономия нигеҙендə) һəм «Ер мәсьәләләре» буйынса докладтар менән сығыш яһай. Икенсе докладында, ул XVII—XX быуаттар араһында юғалтылған башҡорт ерҙəрен ҡайтарып биреү зарурлығын билдəлəп үтә. 1917 йылдың 22—29 авгусында [[Өфө]]лә уҙған [[Бөтә башҡорт ҡоролтайҙары|II Башҡорт ҡоролтайында]] ҡатнаша. Бында ул «[[Оло Башҡортостан]]дың», «[[Бәләкәй Башҡортостан]]дың» һəм «Көнсығыш Рəсəйҙең Мосолман автономлы дəүлəттəре федерацияһының» карталарын төҙөй. [[Башҡорт хөкүмәте]] төҙөлгәс, Вәлидигә Хәрби һәм эске эштәр бүлектәре тапшырыла.

1917 йылдың ноябрендә Өфө губернаһының федералист башҡорттар исемлеге буйынса [[Бөтə Рəсəй Ойоштороу йыйылышы]]на делегат итеп һайлана. Башҡорт мəркəз шураһының беренсе фармандарын төҙөүҙə һәм уларға ҡул ҡуйыуҙа ҡатнаша. Был фармандарҙа башҡорттарҙың сəйəси көрəштə позицияһы һəм федератив Рəсəй составында [[Башҡортостан автономияһы]] иғлан ителә. 1917 йылдың 8—20 декабрендә Ырымбурҙа үткән [[Бөтә башҡорт ҡоролтайҙары|III Башҡорт ҡоролтайында]] ҡатнаша һәм унда президиумы рәйесе һәм [[Кесе Ҡоролтай]] ағзаһы итеп һайлана, [[Башҡорт хөкүмәте]] рəйесе урынбаҫары һəм Хəрби бүлек мөдире итеп раҫлана.

1918 йылдың ғинуарында Эске Рəсəй һəм Себер төрки-татар мосолмандарының милли йыйылышы депутаты булараҡ, «берҙəм төрки-татар миллəте» идеяһын тəнҡитләй һәм «Урал-Волга штаты»н ойоштороуға ҡаршы сыға. Ырымбур казак ғəскəре хөкүмəте менән хеҙмəттəшлек итеүҙə ғəйеплəнеп, Ырымбур губерна хəрби-революцион комитеты рəйесе [[Цвиллинг Самуил Моисеевич|С. М. Цвиллинг]] бойороғо буйынса 1918 йылдың февралендә большевиктар тарафынан Башҡорт хөкүмәте ағзалары, шул иҫәптән Әхмәтзәки Вәлиди, ҡулға алына һәм төрмәгә ябыла. 1918 йылдың апрелендә Ырымбур казактарының һәм [[Ҡарамышев Әмир Батыргәрәй улы|Әмир Ҡарамышев]] етәкселегендәге башҡорт отрядтарының һөжүме ваҡытында Башҡорт хөкүмәте ағзалары төрмәнән сығарыла.

1918 йылдың июненән алып 1919 йылдың февраленә тиклем [[Башҡорт хəрби шураһы]] рəйесе, [[Башҡорт армияһы|Башҡорт ғәскәре]] командующийы була. Башҡорт хөкүмəтенең [[Учредителдәр йыйылышы ағзалары комитеты|Бөтə Рəсəй Ойоштороу йыйылышы ағзалары комитеты]] (КОМУЧ) һəм ''Ваҡытлы Себер хөкүмəте'' менән үҙ-ара бəйлəнешен ойоштороуҙа әүҙем ҡатнаша. 1918 йылдың сентябрендә Өфөлә уҙғарылған [[Өфө дәүләт кәңәшмәһе|Дәүләт кәңәшмәһендә]] ҡатнаша, унда [[Өфө директорияһы]] исеме аҫтында билдәле булған Бөтә Рәсәй хөкүмәте ойошторола. 1918 йылдың ноябрендә [[А. В. Колчак]]тың хəрби диктатураһын урынлаштырыуға һəм уның унитар Рəсəйҙе тергеҙеүгə, өлкə хөкүмəттəрен һəм милли ҡораллы формированиеларҙы бөтөрөүгə йүнəлтелгəн курсына ҡаршы сыға.
[[Файл:БашкортГазета.jpg|250px|thumb|[[Башҡорт (гәзит)|«Башҡорт»]] гәзитенең титул бите]]
Башҡортостан автономияһының РСФСР составына инеүе тураһында [[Ленин Владимир Ильич|В. И. Ленин]] һəм [[Сталин Иосиф Виссарионович|И. В. Сталин]] менән һөйлəшеүҙəрҙе ойоштора. 1919 йылдың февралендә Әхмәтзәки Вәлиди Башҡорт ғəскəрҙəренең Ҡыҙыл Армия яғына сығыуына етəкселек итə һәм 1‑се [[Бөтə башҡорт хəрби съезы]]нда ойошторолған [[Башҡортостан хəрби-революцион комитеты]]ның Рəйес урынбаҫары һəм республикаһының Хəрби эштəре буйынса халыҡ комиссары итеп һайлана. 1919 йылдың 20 мартындағы «[[Үҙəк Совет власы менəн Башҡорт хөкүмəте араһында Башҡорт Совет автономияһы тураһында килешеү]]» тексын төҙөүҙə ҡатнаша һәм Мәскәүҙә [[В. И. Ленин]] һәм [[И. В. Сталин]] менән осраша.

1919 йылдың апреленән алып [[Башҡорт АССР-ы]]ның Хəрби комиссары итеп тәғәйенләнә. Яҙын-көҙөн [[Һамар]], [[Саранск]] һəм [[Стәрлетамаҡ]] ҡалаларында Ҡыҙыл Армияла башҡорт ғəскəри частарын ойоштороу менән шөғөллəнə. «Ирек» башҡорт социал партияһын төҙөүҙә ҡатнаша. 1919—1920 йылдарының ҡышында Башҡортостан хəрби-революцион комитеты менән [[РКП(б)‑ның Башҡортостан өлкə комитеты]] араһындағы бәхәс арҡаһында автономияла килеп тыуған сəйəси көрсөк ваҡытында Мəскəүҙə була, бында Әхмәтзәки Вәлиди ''Татар-Башҡорт Совет Республикаһын'' тергеҙеү идеяһына ҡаршы сыға, В. И. Ленинға [[Ҡырғыҙ-Башҡорт Совет Республикаһы]] проектын тəҡдим итə.

[[Ғинуар конфликты (1920)|Ғинуар конфликтынан]] һуң, 1920 йылдың февралендә Башҡортостан хəрби-революцион комитеты рəйесе итеп тəғəйенлəнə. 1920 йылдың 10 марты төнөндә Башревком рәйесе Әхмәтзәки Вәлиди йортона ҡораллы һөжүм яһала, әммә атышыу барышында һаҡсылар һөжүмде кире ҡаға{{sfn|Кульшарипов|2000|страницы=259}}. Шул уҡ йылдың апрелендә Бөтə Рəсəй ғəҙəттəн тыш комиссияһы рəйесе [[Дзержинский Феликс Эдмундович|Ф. Э. Дзержинский]] талабы буйынса Мəскəүгə РКП(б)-ның Үҙәк комитетына саҡырыла. 1920 йылдың 19 майында Мәскәү үҙәк властары бер яҡлы ҡабул иткəн «[[Автономиялы Совет Башҡорт Республикаһының дәүләт ҡоролошо тураһында]]» ҡарары менән риза булмауын белдерə һәм башҡа хөкүмәт ағзалары менән берлектә отставкаға китә.

1920 йылдың июнендə тәүҙә [[Баҡы]]ға, ә артабан Урта Азияға юл тота. Шул уҡ йылдың сентяберендә Вәлиди Рәсәй хөкүмәте етəкселəре В. И. Ленин, И. В. Сталин, [[Троцкий Лев Давидович|Л. Д. Троцкий]] һəм [[Рыков Алексей Иванович|А. И. Рыковҡа]] большевиктарҙың бөйөк державасылыҡ сəйəсəтен фашлаған хат ебəрə. Урта Азияла ул баҫмасылыҡ хәрәкәтенең идеологтарының береһенə əүерелə, 1921 йылда июлендə Төркөстан милли федерацияһы үҙәк комитетының рəйесе итеп һайлана. 1923 йылдың февралендә атаҡлы «В. И. Ленинға хаты» һәм «Башҡорт халҡына хушлашыу хаты» яҙа.
{{Викикитапхана|Башҡорт халҡына хушлашыу хаты|Әхмәтзәки Вәлидинең «Башҡорт халҡына хушлашыу хаты»}}

=== Эмиграцияла ===
1923 йылдың 21 февралендә көрәштәше [[Абдулҡадир Инан]] менән бергә [[Ашхабад]] ҡалаһынан [[Иран]]ға юллана. Шул уҡ йылдың марттында [[Мәшһәд]] ҡалаһында [[СССР]] консуллығында яҡташы дипломат [[Кәрим Хәкимов]] менән осраша, ҡала китапханаһында урта быуаттағы ғәрәп сәйәхәтселәре [[Ибн Фаҙлан]] һәм Әбү Дулаф, географ Ибн әл-Фаҡиһ ҡулъяҙмаларына юлыға. Апрелдә — [[Афғанстан]]ға бара, уның етәксеһе Аманулла хан үтенесе буйынса мәғариф һәм ғилми тәшкиләт мәсьәләләренә бәйләнешле рапорт яҙа, [[Ҡабул]] университетын ойоштороу проектын төҙөй; сентябрҙә — [[Һиндостан]]ға юл тота.

1923 йылдың ноябрендә тәүге тапҡыр [[Төркиә]]гə килә, шул уҡ йылдың декабрендә — [[Франция]]ла була һәм [[Париж]]да шәрҡиәтсе француз ғалимдары (Поль Пеллио, Габриэль Фрад, Е. Блоше һәм башҡалар) менән осраша. 1924 йылдың февраленән башлап [[Германия]]ла йəшəй һәм [[Берлин]]да күп кенә ғалимдар (Э. Захау, Т. Нельдеке, А. Мордман, Ф. Мюллер, Фон Ленок, И. Маркверт һәм башҡалар) менән таныша.

1925 йылдың июнендә Төркиə гражданлығын ҡабул итә һәм [[Анкара]]ла ''Төркиə Мəғариф министрлығы''нда авторлыҡ һәм тәржемәләр комитетында эшлəй башлай. 1925 йылдың 31 июлендә Вәлидиҙы Төркиә республикаһы Президенты [[Мостафа Кәмал Ататөрк]] ҡабул итә.

1927 йылда ''«Яңы Төркөстан»'' исемле журнал ойоштора. 1927—1932 йылдарҙа [[Истанбул]] университетында уҡыта, башта әҙәбиәт факультетында тарих буйынса дәрестәр бирә. Профессор исемен ала. Ғилми мәсьәләләрҙә Ататөрк доктринаһы менән риза булмау сәбәпле 1932 йылдың 8 июлендә Төркиәнән сығып китергә мәжбүр була.
[[Файл:Валиди,Инан,Таган.png|thumb|300px|Ә. Вәлиди, [[Әбделҡадир Инан|Ә. Инан]], [[Таған Ғәлимйән Ғирфан улы|Ғ. Таған]]. Будапешт, 1925.]]

1932—1935 йылдарҙа [[Австрия]]ла [[Вена]] университетында уҡый, докторлыҡ диссертацияһын әҙерләй. 1934 йылда Истанбулда ''«Ҡомға күмелгән ун ете ҡала һәм Саҙри Маҡсуди бей»'' исемле китабы сыға. 1935 йылдың 7 июлендә Вена университеты ғилми советында ''«Ибн Фаҙландың юл яҙмалары»'' темаһына докторлыҡ диссертацияһы яҡлай. 1935 йылғы Төркиәнең фамилиялар тураһындағы яңы законына ярашлы үҙенә псевдоним-фамилия итеп ''Туған''ды ала, был уның ата-бабаларының береһе Иштуғандың ҡыҫҡартылған варианты була<ref>{{книга
 |автор         = 
 |заглавие      = История башкирского народа: в 7 т./ гл. ред. [[Ҡолшәрипов Марат Мәхмүт улы|М. М. Кульшарипов]]; Ин-т истории, языка и литературы УНЦ РАН
 |ссылка        = 
 |ответственный = 
 |место         = Уфа
 |издательство  = Гилем
 |год           = 2010
 |том           = V
 |страниц       = 468
 |страницы      = 414
 |isbn          = 978-5-7501-1199-2
}}</ref>.

1935—1937 йылдарҙа Әхмәтзәки Вәлиди Германияның Бонн, 1938—1939 йылдарҙа [[Гёттинген университеты|Гёттинген]] университеттарында ислам тарихы буйынса профессорлыҡ итә. 1937 йылда ''Фин-уғыр йəмғиəте'' ([[Финляндия]]), 1938 йылдан алып ''Көнсығыш илдəрен өйрəнеү буйынса немец йəмғиəте'' ағзалары була. 1923 йылда [[Мәшһәд]] ҡалаһы китапханаһының ҡулъяҙмалары араһында табылған [[Ибн Фаҙлан]]дың ''«Сəйəхəтнамə»''һен, [[немец теле]]нә тәржемә итеп һәм уға аңлатмалар биреп, 1939 йылда [[Лейпциг]] ҡалаһында баҫтырып сығара.

1939—1944 һəм 1948—1970 йылдарҙа [[Истанбул университеты]]нда уҡыта. 1940 йылда ''«Бөгөнгө Төркөстан һәм уның яҡын тарихы»'' (төрөк телендә), ''«Бируниҙың донъяға ҡарашы»'' (инглиз телендә) донъя күрә. 1944 йылдың 15 майында Төркиә хөкүмәте уны пантөркилек эшмәкәрлегендә ғәйепләй һәм 10 йылға төрмәгә яба. Әммә хәрби-кассацион суд был хөкөмдө үҙгәртә, һәм 17 айҙан һуң Вәлиди төрмәнән азат ителә<ref>{{книга |автор= |заглавие= Люди и судьбы. Биобиблиографический словарь востоковедов — жертв политического террора в советский период. (1917-1991)|ответственный= Я. В. Васильков, Сорокина М. Ю.|ссылка= http://vostokoved.academic.ru/135/%D0%92%D0%90%D0%9B%D0%98%D0%94%D0%9E%D0%92_%28%D0%92%D0%B0%D0%BB%D0%B8%D0%B4%D0%B8%29%2C_%D0%90%D1%85%D0%BC%D0%B5%D1%82-%D0%97%D0%B0%D0%BA%D0%B8|место= Санкт-Петербург|издательство= Петербургское Востоковедение|год= 2003|том= |страниц= |страницы= 496|isbn=5-85803-225-7}}</ref><ref>{{книга
 |автор         = Азнагулов В. Г., Хамитова З. Г.
 |заглавие      = Парламентаризм в Башкортостане: история и современность
 |ссылка        = http://www.gsrb.ru/ru/about_parliament/history/parlament_tom_1-1.pdf
 |ответственный = 
 |место         = Уфа
 |издательство  = ГРИ «Башкортостан»
 |год           = 2005
 |том           =
 |страниц       = 304
 |страницы      = 40—41
 |isbn          = 5-8258-0203-7
}}</ref>.

1946 йылда ''«Төрки тарихына инеш»'' исемле китабы баҫылып сыға. 1947 йылдың 27 июлендә Истанбул университеты профессоры вазифаһына кире ҡайтарыла. 1950 йылда ''«Тарихта методология»'' китабы, ә 1951 йылда ''«Мөҡәддимәт әл-әдәптең хорезмса тәржемәһе»'' тигән хеҙмәте нәшер ителә. 1951 йылдың июлендә Истанбулда уҙғарылған ''XXII халыҡ-ара шәрҡиәтселәр конгресы''нда рәйеслек итә.

1953 йылда Әхмәтзәки Вәлиди Истанбул университетында ''Ислам тикшеренеүҙәре институты''н ойоштороуға ирешә һәм ғүмеренең аҙағына тиклем уның етәксеһе була. 1954 йылда [[Бөйөк Британия]]ның ''Манчестер университеты''ның арҙаҡлы профессоры итеп һайлана. ''И. Хаммер-Пуршталь исемендәге Австрия фəнни йəмғиəте'' ағзаһы була. 1957 йылда [[Америка Ҡушма Штаттары]]нда лекциялар уҡый. Шул уҡ йылда Төрөк шəрҡиəтселəре ассоциацияһына нигеҙ һала.

1958 йылда [[Иран]], [[Һиндостан]] һәм [[Пакистан]]ға сәйәхәт ҡыла. Һиндостан милли конгрессы етәксеһе [[Джавахарлал Неру]], Иран шаһы [[Мөхәммәт Риза Пәхләүи]] менән осраша. Иран Мəғариф министрлығының ''1‑се дəрəжə алтын миҙалы'' менән бүлəклəнә.

1968—1970 йылдарҙа ''«Уғыҙ дастаны»'' китабы өҫтөндә эшләй, ә 1969 йылда Истанбулда [[Хәтирәләр (Әхмәтзәки Вәлиди)|«Хәтирәләр»]] китабы баҫылып сыға.

Әхмәтзәки Вәлиди Туған 1970 йылдың 26 июлендә Төркиәнең Истанбул ҡалаһында вафат була. 28 июлдә ''Ҡаражаәхмәт зыяраты''нда ерләнә. Һуңыраҡ ғаилә кәшәнәһенең таҡтаташына шундай һүҙҙәр яҙыла: ''«Kөҙән башҡорто Әхмәтша улы ординар профессор доктор Әхмәтзәки Вәлиди Туған рухына фатиха 1890—1970»'' ({{lang-tr|«Kuzenli Başkurt ili Ahmetşah oglu Ord. Prof. Dr. A. Zeki Velidi Togan’m Ruhuna Fatiha 1890—1970»}})<ref>{{книга
 | автор         = 
 | заглавие      = Ахмет-Заки Валиди. / сост. Г. А. Хисамов, Т. Н. Сагитов, Г. Г. Галимова
 | ссылка        = 
 | ответственный = 
 | место         = Уфа
 | издательство  = Китап
 | год           = 2010
 | том           = 
 | страниц       = 200
 | страницы      = 198
 | isbn          = 978-5-295-05210-1
 | ref           = 
}}</ref>.

== Ғилми эшмәкәрлеге ==
Әхмәтзәки Вәлиди Туғандың фəнни тикшеренеүҙəре иран, монгол, [[Төрки телле халыҡтар|төрки]] халыҡтарының тарихына һəм мəҙəниəтенə, Көнсығышта милли-азатлыҡ хəрəкəте проблемаларына, археографияға, сығанаҡтар өйрəнеүгə, этнографияға, тарихи тикшеренеүҙəр методологияһына арналған<ref name="ReferenceA">{{БЭ2013|read/8-statya/5612-v-lidov-khm-tz-ki-khm-tsha-uly}}</ref>. 1923 йылда Мəшхəд ҡалаһы китапханаһының ҡулъяҙмалары араһында табылған [[Ибн Фаҙлан]]дың «Сəйəхəтнамə»һен нимес теленә тәржемә итеп һәм уға аңлатмалар биреп, 1939 йылда [[Лейпциг]] ҡалаһында уны баҫтырып сығара.

400‑ҙəн ашыу фəнни хеҙмəт авторы, шул иҫәптән «Төркиҙəрҙең дөйөм тарихына инеш» (1946), «Тарихи тикшеренеү методологияһы» (1950) һәм башҡалар. 1969 йылда Истанбулда «Хəтирəлəр» (рус телендə 1994 йылда, 1997 йылда һəм 1998 йылда, башҡорт телендə 1996 йылда баҫылып сыға). Был хеҙмəт ХХ быуаттың 1‑се сирегендə Рəсəй империяһы һəм СССР-ҙың мосолман халыҡтарының милли-азатлыҡ хəрəкəте, [[Башҡортостан автономияһы]] төҙөү тарихтары буйынса ҡиммəтле сығанаҡ булып тора<ref>{{книга
 |автор         = 
 |заглавие      = История башкирского народа: в 7 т./ гл. ред. [[Ҡолшәрипов Марат Мәхмүт улы|М. М. Кульшарипов]]; Ин-т истории, языка и литературы УНЦ РАН
 |ссылка        = 
 |ответственный = 
 |место         = М.
 |издательство  = Восточная литература
 |год           = 2010
 |том           = VI
 |страниц       = 374
 |страницы      = 305
 |isbn          = 978-5-02-036494-3
}}</ref>.

=== Хеҙмәттәре ===
; [[Башҡортостан Республикаһының Әхмәтзәки Вәлиди исемендәге Милли китапханаһы]]ның электрон бүлегендә ижади мираҫы
* [http://ebook.bashnl.ru/dsweb/View/ResourceCollection-21#Resource-1646 Труды Ахмет-Заки Валиди (Валидова)]
{{Викитека|Әхмәтзәки Вәлиди Туғандың «Шура» журналы биттәрендәге публицистикаһы|«Шура» журналында публицистика}}
{{Hider|title = ''Хеҙмәттәре''|title-style = text-align: left; color: black; background-color: lavender; font-weight: bold; |content-style = color: black; background-color: ghostwhite; text-align: left; |hidden=1 |content =
* Төрөк вә татар тарихы. Ҡазан. 1912.<ref>Төрки телендә, башҡорт телендә 1992, 2005 йылдарҙа нәшер ителә</ref>
* Восточные рукописи в Ферганской области. //Записки Восточного Отделения Императорского Русского Археологического общества. Т.XXII. СПб., 1915.
* О собраниях рукописей в Бухарском ханстве //Записки Восточного Отделения Императорского Археологического общества. Т.XXIII. СПб., 1916.
* Ibn ul-Fakihin yeni nushasi. Turk Yurdu, 1924. № 4. {{ref-tr}}
* Мешхедская рукопись Ибн ал-Факиха //Известия Российской Академии наук. Сер.6, Т.18. Л., 1924.
* Die gegenwartige Lage der Mohammedaner Russlands. Budapest, 1930. {{ref-de}}
* Biruni’s Picture of the World. Delhi, 1937. {{ref-en}}
* lbn Fadlan’s Reisebericht // Abhandlungen für die Kunde des Morgenlandes, Leipzig. 1939. В. 24. № 3. {{ref-de}}
* Ibn Fadlans Reisebericht. Leipzig, 1939. {{ref-de}}
* Völkerschaften des Chazarenreiches im neunten Jahrhundert // Korosi Csoma Archivum. 1940 Bd. 3. {{ref-de}}
* Bugunku Turkili (Turkistan) ve Jakin Tarihi. Istanbul, 1942-47. {{ref-tr}}
* Umumi türk tarihine giriş. Istanbul, 1946. {{ref-tr}}
* Tuyuhunlar ve Baskurtlar. Istanbul, 1968. {{ref-tr}}
* Hatiralar: Turkistan ve diger Musulman Dogu Turklerinin milli varlik ve kultur mucadeleleri. Istanbul, 1969. {{ref-tr}}
* Turklugun mukadderati uzerine. Istanbul, 1970. {{ref-tr}}
* Kuran ve Turkler. Istanbul, 1971. {{ref-tr}}
* Umumi Turk tarihine giris. 3. baski. Istanbul, 1981. {{ref-tr}}
* Tarihte usul. 4. baski. Istanbul, 1985. {{ref-tr}}
* Воспоминания. Борьба народов Туркестана и других восточных мусульман-тюрков за национальное бытие и сохранение культуры: в 2 кн. Уфа, 1994—1998.
* Әҫәрҙәр: 1917 йылға ҡәҙәр яҙылған әҫәрҙәре: [иҫке төрки теленән тәрж.] / [тәрж., аңлатма биреүсе, төҙ. һәм инеш һүҙ авторы Ә. Сәлихов]. — Өфө: Китап, 1996.
* Хəтирəлəр. Төркөстан һəм башҡа Көнсығыш төркиҙəрҙең милли булмыш һəм культура өсөн көрəше. Өфө, 1996.
* Воспоминания. Борьба мусульман Туркестана и других восточных тюрок за национальное существование и культуру. М., 1997.
* {{книга
 | автор         = 
 | заглавие      = Ахметзаки Валиди Тоган. Не сочтите за пророчество: письма, обращения, выступления. / Сост. А. Юлдашбаев
 | ссылка        = 
 | ответственный = 
 | место         = Уфа
 | издательство  = Китап
 | год           = 1998
 | том           = 
 | страниц       = 192
 | страницы      = 
 | isbn          = 5-295-02244-7
 | ref           = 
}}
* Из истории российской эмиграции: письма А. З. Валидова и М. Чокаева: 1924—1932 гг. М., 1999.
* Baskuritlarin Tarihi. Istanbul, 2003. {{ref-tr}}
* {{книга
 | автор         = 
 | заглавие      = Башҡорттар тарихы: (Ә. М. Юлдашбаевтың төрөк теленән тәрж.) / Әхмәтзәки Вәлиди Туған. — Тулыл. 2-се баҫ.
 | ссылка        = 
 | ответственный = 
 | место         = Өфө
 | издательство  = Китап
 | год           = 2005
 | том           = 
 | страниц       = 304
 | страницы      = 
 | isbn          = 
 | ref           = 
}}
* {{книга
 | автор         = 
 | заглавие      = История башкир: (перевод с турецк. А. М. Юлдашбаева; авт. вступ. статей А. М. Юлдашбаев, [[Иҫәнбикә Туған|И. Тоган]])
 | ссылка        = 
 | ответственный = 
 | место         = Уфа
 | издательство  = Китап
 | год           = 2010
 | том           = 
 | страниц       = 352
 | страницы      = 
 | isbn          = 978-5-295-05000-8
 | ref           = 
}}
* Бөгөнгө төркиле Төркөстан һәм яҡын тарихы. 2-се бүлек. — Өфө: Китап, 2015<ref>[http://www.bashinform.ru/bash/802122/ Өфөлә Әхмәтзәки Вәлидиҙең «Бөгөнгө төркиле Төркөстан һәм яҡын тарихы» китабының икенсе бүлеге донъя күрҙе. «Башинформ» мәғлүмәт агентлығы, 2015, 30 декабрь]</ref>.
}}

== Хәтер ==
[[Файл:Zeki Velidi Togan monument SPb.jpg|thumb|250px|Әхмәтзәки Вәлидигә [[Санкт-Петербург]]та ҡуйылған һәйкәл. 2021 йылда урынынан алына]]
[[File:З. Вәлиди ҡәбере. Төркиә.jpg|thumb|слева|"Көҙәнле башҡорт Зәки Вәлиди Туған".  Ҡәбер ташында шундай яҙма. [[Төркиә]]. Бынан бер ваҡытта ла сәскәләр өҙөлмәй. ]]
* 1990 йылдың декабрендә [[Башҡортостан]]дың баш ҡалаһы [[Өфө]]лә Әхмәтзәки Вәлиди Туғандың тыуыуына 100 йыл тулыу айҡанлы ғилми конференция уҙғарыла.
* 1992 йылда Башҡортостан Республикаһының [[Әхмәтзәки Вәлиди исемендәге милли китапхана|Милли китапханаһына]] һәм [[Әхмәтзәки Вәлиди исемендәге 2-се Башҡорт гимназия-интернаты|2-се Башҡорт гимназия-интернатына]] Әхмәтзәки Вәлиди исеме бирелə. Шул уҡ йылдан алып [[Башҡорт дәүләт университеты]]нда Вəлиди уҡыуҙары үткəрелə.
* 1992 йылда «Башкортостан» кинокомпанияһында төшөрөлгән «Зәки Вәлиди Туған» исемле документаль фильм-биографияһы сыға (сцен. [[Шафиҡов Ғәзим Ғәзиз улы|Ғ. Ғ. Шафиҡов]], реж. [[Абдразаҡов Әмир Ғәбделмән улы|Ә. Ғ. Абдраҙаҡов]], опер. [[Ғәлиуллин Илдус Һаҙый улы|И. Һ. Ғәлиуллин]]).
* 1993 йылда Көҙəн ауылында [[Әхмәтзәки Вәлиди музейы‎]] асыла<ref>[http://museumrb.ru/index.php?option=com_content&view=article&id=51:muzej-axmetzaki-validi-&catid=13:filialy&Itemid=115 Әхмәтзәки Вәлиди музейы]</ref>.
* Башҡортостан Республикаһында уның хөрмəтенə ике премия, йəмəғəт фонды булдырылған.
* [[Баймаҡ]], [[Ишембай]], [[Нефтекама]], [[Сибай]], [[Өфө]], [[Ташкент|Ташҡәнт]] ([[Үзбәкстан]]), [[Тарсус]] ([[Төркиә]])  һәм башҡа ҡала һәм ауылдарҙың урамдарына Әхмәтзәки Вәлиди исеме бирелгəн.
* Әхмәтзәки Вәлидигә Баймаҡта, [[Санкт-Петербург|С.‑Петербургта]], Сибайҙа, Көҙəндə һəм Темəстə һəйкəлдəр; Өфөлə (Милли китапхана корпустарының береһендə һəм элекке [[Ғосмания мәҙрәсәһе|«Ғосмания» мəҙрəсəһе]] бинаһында) мемориаль таҡтаташтар ҡуйылған.
* 2008 йылда [[Санкт-Петербург дəүлəт университеты]]ның шəреҡ факультетында «Әхмәтзәки Вәлиди исемендәге Төрки халыҡтарҙы өйрəнеү үҙəге» асыла<ref name="ReferenceA"/>.
* Тыуыуына 120-йыл тулыу айҡанлы ТӨРКСОЙ халыҡ-ара ойошмаһы менән 2010 йыл Әхмәтзәки Вәлиди йылы тип иғлан ителгән<ref>{{cite web |url=http://www.bashinform.ru/news/242913/|title=''Аглиуллина А.'' 2010 год объявлен ТЮРКСОЙ годом Ахмет-Заки Валиди|date=2010-02-02|publisher=[[Башинформ|«Башинформ»]]|accessdate=2015-02-02}}</ref>.
* 2010 йылда Төркиә баш ҡалаһы Анкарала Әхмәтзәки Вәлиди исемендәге парк асылған<ref>{{cite web |url=http://www.bashinform.ru/news/296727/|title=''Захаров С.'' Городскому парку Анкары присвоено имя Ахмет-Заки Валиди.|date=2010-08-27|publisher=[[Башинформ|«Башинформ»]]|accessdate=2015-02-02}}</ref>, шул уҡ йылда [[Башҡортостан Республикаһы Фәндәр Академияһы]] менән «Әхмәт-Зәки Вәлиди Туған» исемендәге хәтер миҙалы булдырылған<ref>{{cite web |url=http://www.bashinform.ru/news/340717/|title=''Аглиуллина А.'' Генеральный секретарь Международной организации тюркской культуры (ТЮРКСОЙ) Дюсен Касеинов награждён медалью «Ахмет-Заки Валиди Тоган» Академии наук Республики Башкортостан|date=2011-02-15|publisher=[[Башинформ|«Башинформ»]]|accessdate=2015-02-02}}</ref>.
* [[Йылайыр районы]] [[Ҡаҙырша]] ауылында гражданлар һуғышы йылдарында булыуы тураһында иҫтәлекле таҡтаташ ҡуйылған<ref>[https://vk.com/feed?w=wall-64201306_6229 БАШҠОРТОСТАН ТАРИХЫ - ИСТОРИЯ БАШКОРТОСТАНА төркөмөндә белдереү]</ref>.

== Шулай уҡ ҡарағыҙ ==
* [[Иҫәнбикә Туған]]
* [[Сүбәҙәй Туған]]
* [[Вәлидов Әхмәтшаһ Әхмәтйән улы]]
* [[Вәлидова Өммөлхаят Мөхәмәткафи ҡыҙы]]

== Иҫкәрмәләр ==
{{иҫкәрмәләр|2}}

== Әҙәбиәт ==
{{Hider|title = ''Әҙәбиәт''|title-style = text-align: left; color: black; background-color: lavender; font-weight: bold; |content-style = color: black; background-color: ghostwhite; text-align: left; |hidden=1 |content =
* {{книга
 | автор         = 
 | заглавие      = Ахмет-Заки Валиди. / сост. Г. А. Хисамов, Т. Н. Сагитов, Г. Г. Галимова
 | ссылка        = 
 | ответственный = 
 | место         = Уфа
 | издательство  = Китап
 | год           = 2010
 | том           = 
 | страниц       = 200
 | страницы      = 
 | isbn          = 978-5-295-05210-1
 | ref           = 
}}
* {{книга
 | автор         = 
 | заглавие      = А. А. Валидов — организатор автономии Башкортостана. У истоков федерализма в России (1917—1920). Документы и материалы. /Сост. Н. М. Хисматуллина, Р. Н. Бикметова, А. М. Галеева, Ю. Р. Сайранов
 | ссылка        = 
 | ответственный = 
 | место         = Уфа
 | издательство  = Китап
 | год           = 2005
 | том           = 1
 | страниц       = 392
 | страницы      = 
 | isbn          = 5-295-03702-9 
 | ref           = 
}}
* Ахметзаки Валиди Тоган (ученый, политик, личность). //Судьба и наследие башкирских ученых-эмигрантов. Уфа, 1995.
* {{книга
 | автор         = Байкара Т.
 | заглавие      = Заки Валиди Тоган
 | ссылка        = 
 | ответственный = сост., пер., доп., указ. Р. М. Булгакова, А. М. Юлдашбаева
 | место         = Уфа
 | издательство  = Китап
 | год           = 1998
 | том           = 
 | страниц       = 328
 | страницы      = 
 | isbn          = 975-17-0367-0
 | ref           = 
}}
* {{книга
 | автор         = 
 | заглавие      = Башкирское национальное движение 1917—1920 гг. и А. Валиди: Зарубежные исследования./ Составление и вступительная статья И. В. Кучумова
 | ссылка        = 
 | ответственный = 
 | место         = Уфа
 | издательство  = Гилем
 | год           = 1997
 | том           = 
 | страниц       = 250
 | страницы      = 
 | isbn          = 5-7501-0092-8
 | ref           = 
}}
* {{книга
 | автор         = 
 | заглавие      = Из истории российской эмиграции: письма А.-З. Валидова и M. Чокаева (1924—1932 гг.)
 | ссылка        = 
 | ответственный = 
 | место         = М.
 | издательство  = РАН
 | год           = 1999
 | том           = 
 | страниц       = 
 | страницы      = 
 | isbn          = 
 | ref           = 
}}
* {{книга
 |автор         = 
 |заглавие      = История башкирского народа: в 7 т./ гл. ред. [[Ҡолшәрипов Марат Мәхмүт улы|М. М. Кульшарипов]]; Ин-т истории, языка и литературы УНЦ РАН
 |ссылка        = 
 |ответственный = 
 |место         = Уфа
 |издательство  = Гилем
 |год           = 2010
 |том           = V
 |страниц       = 468
 |страницы      = 411—415
 |isbn          = 978-5-7501-1199-2
}}
* ''Кульшарипов М. М., Юлдашбаев А. М.'' [http://www.history-library.com/books/drevniy-mir/kulsharipov-mm/2010/files/ucheniyvostokoved2010.pdf Заки Валиди как политик и ученый-востоковед]. — Уфа, 2010.
* {{книга
 | автор         = Салихов А. Г.
 | заглавие      = Научная деятельность А. Валидова в России
 | ссылка        = http://vk.com/doc704697_293146088?hash=b5c980bdd566fdd74e&dl=a296a3c0332065df86
 | ответственный = 
 | место         = Уфа
 | издательство  = Гилем
 | год           = 2001
 | том           = 
 | страниц       = 164
 | страницы      = 
 | isbn          = 5-7501-0241-6
 | ref           = 
}}
* {{книга
 | автор         = 
 | заглавие      = Служение: сборник / А.-З. Валиди Тоган, А. Инан, Г. Таган; сост. и пер. А. М. Юлдашбаев
 | ссылка        = 
 | ответственный = 
 | место         = Уфа
 | издательство  = Китап
 | год           = 2007
 | том           = 
 | страниц       = 207
 | страницы      = 
 | isbn          = 978-5-295-04119-8
 | ref           = 
}}
* {{книга
 | автор         = [[Хөсәйенов Ғайса Батыргәрәй улы|Хөсәйенов Ғ. Б.]]
 | заглавие      = Әхмәтзәки Вәлиди Туған. Тарихи-биографик китап
 | ссылка        = 
 | ответственный = 
 | место         = Өфө
 | издательство  = «Башҡорт энциклопедияһы» ғилми нәшриәте
 | год           = 2000
 | том           = 
 | страниц       = 384
 | страницы      = 
 | isbn          = 5-88185-014-9
 | ref           = 
}}
* {{книга
 | автор         = [[Шәкүров Рәшит Закир улы|Шәкүр Р.]]
 | заглавие      = Арҙаҡлы башҡорттар. Ғилми-биографик очерктар. Тулыландырылған 2-се баҫмаһы
 | ссылка        = 
 | ответственный = 
 | место         = Өфө
 | издательство  = Китап
 | год           = 2005
 | том           = 
 | страниц       = 376
 | страницы      = 
 | isbn          = 5-295-02098-3
 | ref           = 
}}
* {{книга
 | автор         = [[Юлдашбаев Әмир Мырҙағәли улы|Юлдашбаев А. М.]]
 | заглавие      = Валидов (Валиди) Ахметзаки Ахметшахович.// Башкортостан: краткая энциклопедия
 | ссылка        = 
 | ответственный = 
 | место         = Уфа
 | издательство  = Башкирская энциклопедия
 | год           = 1996
 | том           = 
 | страниц       = 672
 | страницы      = 200
 | isbn          = 5-88185-001-7
 | ref           = 
}}
}}

== Һылтанмалар ==
{{Викиһаҡлағыс|Category:Zeki Velidi Togan}}
* {{БЭ2013|82710|автор=[[Юлдашбаев Әмир Мырҙағәли улы|Юлдашбаев Ә. М.]]}}
* [http://www.vm.bashnl.ru/ Әхмәтзәки Вәлиди Туғандың виртуаль музейы] {{Webarchive|url=https://web.archive.org/web/20151024022252/http://vm.bashnl.ru/ |date=2015-10-24 }}
* [http://www.bashinform.ru/bash/802122/ Өфөлә Әхмәтзәки Вәлидиҙең «Бөгөнгө төркиле Төркөстан һәм яҡын тарихы» китабының икенсе бүлеге донъя күрҙе. «Башинформ» мәғлүмәт агентлығы, 2015, 30 декабрь]{{V|30|12|2015}}
* [https://mkset.ru/news/politics/04-05-2010/glava-ufsb-po-rb-ne-podtverzhdaet-sotrudnichestvo-zaki-validi-s-fashistami?id=glava-ufsb-po-rb-ne-podtverzhdaet-sotrudnichestvo-zaki-validi-s-fashistami&published_date=04-05-2010&rubric=politics&type=NewsItem Глава УФСБ по РБ не подтверждает сотрудничество Заки Валиди с фашистами. Сайт mkset.ru. 4 мая 2010 года]{{Недоступная ссылка|date=June 2025 |bot=InternetArchiveBot |fix-attempted=yes }}{{ref-ru}}{{V|22|03|2019}}

== Видеояҙмалар ==
* {{YouTube|BsYPJDB4D9k|logo=1|''А.-З. Валиди: человек пера и сабли. Документальный фильм. Режиссёр: Айрат Уметбаев. Автор сценария: Салават Хамидуллин. ГУП ТРК «Башкортостан», 2010 ''}}
* {{YouTube|kqEpjQ_-ndU|logo=1|''Личность в башкирской истории: Ахмет-Заки Валиди Тоган''}}

{{Башҡортостан хөкүмәте етәкселәре}}
{{вс}}
{{Һайланған мәҡәлә|Дәүләт эшмәкәре|Ғалим|Хәрби хеҙмәткәр}}

[[Категория:Башҡорт милли-азатлыҡ хәрәкәте эшмәкәрҙәре]]
[[Категория:Алфавит буйынса ғалимдар]]
[[Категория:Философия фәндәре докторҙары]]
[[Категория:Әхмәтзәки Вәлиди]]
[[Категория:Вәлидовтар]]
[[Категория:Мәҙрәсә мөғәллимдәре]]
[[Категория:Башҡорт хәрби шураһы ағзалары]]
[[Категория:Кесе Ҡоролтай ағзалары]]
[[Категория:Шәрҡиәтселәр]]
[[Категория:Башҡортостан тарихы буйынса белгестәр‎]]
[[Категория:Башҡортостан Хәрби-революцион комитеты ағзалары]]
[[Категория:Башҡорт АССР-ының дәүләт эшмәкәрҙәре]]
[[Категория:Башҡорт Хөкүмәте ағзалары]]
[[Категория:Маҡар мәктәбен тамамлаусылар]]
[[Категория:Бөтə Рəсəй Ойоштороу йыйылышы ағзалары]]
[[Категория:Милли-азатлыҡ хәрәкәттәре лидерҙары]]
[[Категория:Вена университетын тамамлаусылар]]
[[Категория:Башҡорт мәркәз шураһы ағзалары]]
[[Категория:Истанбул университеты уҡытыусылары]]
[[Категория:Үлтерергә маташыу ҡорбандары]]
Әхмәтзәки Вәлиди Туған, Әхмәтзәки Әхмәтшаһ улы Вәлидов (, 10 (22) декабрь 1890 йыл — 26 июль 1970 йыл) — күренекле сәйәсмән һәм дәүләт эшмәкәре, Башҡорт милли-азатлыҡ хəрəкəте етəксеһе, автономиялы Башҡортостанға нигеҙ һалыусы. Шәрҡиәтсе һәм төркиәт белгесе, Фәлсәфә докторы (1935), профессор, Манчестер университетының мөхбир докторы (1967).

 Биографияһы 

 Сығышы һәм ғаиләһе 
Әхмәтзәки Вәлиди 1890 йылдың 10 декабрендә Өфө губернаһы Стәрлетамаҡ өйәҙе Илсек-Тимер улусының, хәҙерге Башҡортостан Республикаһы Ишембай районының Көҙән ауылында тыуған.

Әхмәтзәки сығышы менән дин эшмәкәрҙәре Вәлидовтар — Суҡлыҡай ырыуы башҡорттары нәҫеленән була. Әхмәтзәки Вәлиди үҙе иҫкә алғандарҙан билдәле иң элекке ата-бабалары Иштуған булған«Наш предок Иштуган, в генеалогическом древе находившийся на пятом колене после «сыновей Кузеня», погиб в войне против русских на реке Камалек, находящейся очень далеко от нас (моя фамилия Тоган восходит к имени этого предка).». Башҡортостан Республикаһының Үҙәк дәүләт тарихи архивында һаҡланған мәғлүммәттәр буйынса, беҙгә уның ҡарт-ҡарт-ҡартатаһының Тайып Иштуған (1750—1837) һәм ҡарт-ҡарт-өләсәһе Гөләндән Мортазина булыуы билдәле, улар икеһе лә типтәр ҡатламынан сыҡҡандар тип яҙылған. Тайыптың өс улы булыуы билдәле — Әйүп, Хәлит һәм Вәлит (Әхмәтзәкиҙең ҡарт-ҡартатаһы). Вәлиттең өс ҡатыны һәм ун бер улы булыуы билдәле, улар араһында Әхмәтзәкиҙең ҡартатаһы — Әхмәтйән дә була. Документтар буйынса Әхмәтйән Вәлидовтың башҡорт булыуы һәм уның ҡатыны Мөхөбъямал Уйылданова булыуы билдәле.
thumb|350px|Әхмәтзәки Вәлиди Туғандың шәжәрәһе
Әхмәтзәкиҙең атаһы — Вәлидов Әхмәтшаһ Әхмәтйән улы (19.07.1860, Көҙән ауылы — 20.07.1937, Өфө ҡалаһы) — имам-хатип, мөҙәрис. Милләте буйынса башҡорт. Стәрлетамаҡ мәҙрәсәһен тамамлай. Көҙән ауылының 2-се йәмиғ мәсетенең имам-хатибы була. 1890-се йылдар башында мәсет янында мәҙрәсә аса, унда 200-гә яҡын шәкерт белем алаБиография А.-З. Валиди.//Виртуальный музей А.-З. Валиди. Национальная библиотека Республики Башкортостан имени Ахмет-Заки Валиди . Зәйнулла Рәсүлевтың мөриды була, унан 1907 йылда шәйех дәрәжәһен ала. 1937 йылдың 15 июлендә ҡулға алына һәм 20 июлендә атылаКнига памяти жертв политических репрессий Республики Башкортостан. А—В.//Ред. кол.: Ишмуратов Х. Х., Аралбаев К. А., и др. — Уфа: Китап. 1997. Т.1. 464 с. (в формате PDF: с.501—502.). Әхмәтзәкиҙең әсәһе — Өммөлхаят Мөхәммәткафи ҡыҙы Вәлидова (1873—1946) Көҙән ауылы мәҙрәсәһенең ҡыҙҙар синыфтарында мөғәллимә булған. Үтәк мәҙрәсәһен тамамлаған. Ғәрәп, фарсы һәм төрки телдәрен белгәнҠотошов Р. Н., Хөсәйенов Ғ. Б., Шәйәхмәтов К. Ф. Вәлидовтар. Башҡорт энциклопедияһы / Баш мөх. М. Ә. Илһамов — Өфө: НИК «Башкирская энциклопедия», 2013. —  ISBN 978-5-88185-143-9..

«Иҫтәлектәрендә» Әхмәтзәки Вәлиди үҙенең ырыуы Суҡлы-ҡай булыуын яҙа«Основной наш род Суклы-Кай, а также близкие нам роды Санаклы-Кай, Юрактау-Кай, Таулы-Кай входят составной частью в род Кай или Кайлы. Часто говорили о том, что этот род до прихода на нынешние земли жил на восточном Урале по Ирендыку. Большинство из рода Кай (Кайлы), ведущее кочевой образ жизни, населяет западный Башкортостан.» һәм һәр ваҡыт башҡортлоғон һыҙыҡ өҫтөнә ала. VII Бөтә Рәсәй Советтар съезының (1919) анкетаһында ла Әхмәтзәки Вәлиди үҙенең милләте башҡорт булыуын күрһәткәнГАРФ. Ф. Р-1235. Оп. 6. Д. 70. Л. 4, 4 об..

Әхмәтзәки Вәлидинең ике ҡатыны булған. Тәүге ҡатыны Әбйәлил ауылында тыуған Зәйнулла Рәсүлевтың ейәнсәре — Нәфисә Хажимөхәммәт ҡыҙы Яҡшымбәтова менән 1919 йылдың авгусында никахлаша«Когда мне было всего четырнадцать лет, по желанию отца состоялась моя помолвка с дочерью
Якшимбета Хажимахмута, башкира из рода Тангаур, жившего по реке Яик.». Уларҙың Ырыҫмөхәммәт исемле улдары 1920 йылда Хиуала бер йәшлек сағында тапма ауырыуынан вафат була. Вәлиди эмиграцияға киткәндән һуң, Нәфисә Хажимөхәммәт ҡыҙы ауырыу сәбәпле СССР-ҙа тороп ҡала. Икенсе ҡатыны Нәзмиә Туған (Унгар) менән 1940 йылда никахлаша. Уларҙың ике балалары була — ҡыҙы Иҫәнбикә (1940 йылғы, тарихсы, фәлсәфә докторы (1973), профессор (1995)) һәм улы Сүбиҙәй (1943 йылғы, тарихсы, фәлсәфә докторы (1972), профессор (1986)).

 Үҫеш йылдары 
1898—1902 йылдарҙа Әхмәтзәки Вәлиди Көҙән ауылы мәҙрәсәһендә башланғыс синыфтарҙа атаһы Әхмәтшаһ Әхмәтйән улы Вәлидовтан һабаҡ ала, ә әсәһе Өммөлхаяттан фарсы телен өйрәнә.

1902—1908 йылдарҙа Үтәк ауылында бабаһы (әсәһенең ағаһы) Хәбибназар Мөхәммәткафи улы Һатлыҡов (1862—1921) мәҙрәсәһендә белем алыуын дауам итә.
200px|thumb|Башҡортостан автономияһының дәүләт флагы
1908—1909 йылдарҙа Ҡазанда «Ҡасимиә» мәҙрәсәһендә уҡый. 1909—1911 йылдарҙа — шул уҡ мәҙрәсәлә төрөк тарихы һәм ғәрәп әҙәбиәте тарихын уҡыта. Шул уҡ ваҡытта 1910 йылдан алып Ҡазан университетында В. А. Богородский һəм Н. Ф. Катановтың тарих һəм лингвистика буйынса лекцияларын тыңлай.

1912 йылда Ҡазандағы «Милләт» типографияһында уның «Төрк вә татар тарихы» исемле тәүге ҙур хеҙмәте баҫылып сыға. Тәүҙә автор уны «Төрк тарихы» тип атай, әммә Ғ. Ғ. Ибраһимов һәм баҫып сығарыусылар икенсе исем тәҡдим итәләр: «Татар тарихы», «Төрк-татарҙар тарихы». Ләкин Вәлиди уларҙы үҙ итмәй һәм һөҙөмтәлә компромисс вариантҡа киләләр — «Төрк һәм татар тарихы». Структураһы менән Морат Рәмзинең «Тәлфик әл-әхбәр...» тулыһынса тиерлек тап килә.

1913 йылда Ҡазан университеты эргәһендәге Археология, тарих һәм этнография йәмғиәтенең ағзаһы итеп һайлана һәм шул уҡ йылды профессор Н. Ф. Катанов тәҡдиме буйынса Төркөстандың Фирғәнә өлкәһенә ғилми командировкаға ебәрелә. Ә 1914 йылда академик В. В. Бартольд тәҡдиме буйынса Рәсәй Фәндәр академияһы тарафынан шундай уҡ маҡсат менән Бохара ханлығына командировкаға бара һәм шул уҡ йылды Санкт-Петербургта Рәсәй Фәндәр академияһының Рәсәй императоры археология һәм тарих йәмғиәтендә Төркөстанға ғилми сәйәхәттәре тураһында доклад менән сығыш яһай.

1914—1915 йылдарҙа Өфөлә «Ғосмания» мәҙрәсәһендә төрөк тарихын һәм әҙәбиәтен уҡыта. 1915 йылда Рәсәй империяһының Дәүләт Думаһының мосолмандар фракцияһына Өфө губернаһы мосолмандарынан вәкил итеп һайланып, Петроградҡа бара һәм унда ул консультант эшен башҡара. 1916 йылда мосолман фракцияһы эргəһендə сəйəси эшмəкəрлеген башлай.

 Милли хәрәкәттә 
300px|thumb|left|Әхмәтзәки Вәлиди төҙөгән Башкортостандың картаһы (репродукция)
1917 йылда социал-революционерҙар (эсерҙар) партияһына инә. Шул уҡ йылдың март — апрелендә Рəсəй мосолмандарының ваҡытлы үҙəк бюроһы ағзаһы була, 1917 йылдың апрелендә Ташкент ҡалаһында Мосолман советын ойоштороуҙа ҡатнаша һәм унда шул уҡ йылдың майында Мәскәүҙә уҙғарылған I Бөтə Рəсəй мосолман съезына Төркөстандан делегат итеп һайлана. Был съезда Әхмәтзәки Вәлиди Рəсəйҙең федератив республикаһының ҡоролошо һəм мосолман халыҡтарының милли-территориаль автономияһы идеяһын яҡлап сыға һәм Бөтə Рəсəй мосолман шураһының башҡарма комитеты һәм Башҡорт өлкә бюроһы ағзаһы булып китә. «Башҡорт» гәзитенең тәүге һанында Вәлидиҙең Башҡортостан үҙаллығы тураһында мәҡәләһе баҫылып сыға.

1917 йылдың 20—27 июлендә Ырымбурҙа үткән I Башҡорт ҡоролтайында ҡатнаша һәм унда президиумы ағзаһы һәм Башҡорт мәркәз шураһы рəйесе урынбаҫары итеп һайлана. Дəүлəт ҡоролошо (милли-территориаль автономия нигеҙендə) һəм «Ер мәсьәләләре» буйынса докладтар менән сығыш яһай. Икенсе докладында, ул XVII—XX быуаттар араһында юғалтылған башҡорт ерҙəрен ҡайтарып биреү зарурлығын билдəлəп үтә. 1917 йылдың 22—29 авгусында Өфөлә уҙған II Башҡорт ҡоролтайында ҡатнаша. Бында ул «Оло Башҡортостандың», «Бәләкәй Башҡортостандың» һəм «Көнсығыш Рəсəйҙең Мосолман автономлы дəүлəттəре федерацияһының» карталарын төҙөй. Башҡорт хөкүмәте төҙөлгәс, Вәлидигә Хәрби һәм эске эштәр бүлектәре тапшырыла.

1917 йылдың ноябрендә Өфө губернаһының федералист башҡорттар исемлеге буйынса Бөтə Рəсəй Ойоштороу йыйылышына делегат итеп һайлана. Башҡорт мəркəз шураһының беренсе фармандарын төҙөүҙə һәм уларға ҡул ҡуйыуҙа ҡатнаша. Был фармандарҙа башҡорттарҙың сəйəси көрəштə позицияһы һəм федератив Рəсəй составында Башҡортостан автономияһы иғлан ителә. 1917 йылдың 8—20 декабрендә Ырымбурҙа үткән III Башҡорт ҡоролтайында ҡатнаша һәм унда президиумы рәйесе һәм Кесе Ҡоролтай ағзаһы итеп һайлана, Башҡорт хөкүмәте рəйесе урынбаҫары һəм Хəрби бүлек мөдире итеп раҫлана.

1918 йылдың ғинуарында Эске Рəсəй һəм Себер төрки-татар мосолмандарының милли йыйылышы депутаты булараҡ, «берҙəм төрки-татар миллəте» идеяһын тəнҡитләй һәм «Урал-Волга штаты»н ойоштороуға ҡаршы сыға. Ырымбур казак ғəскəре хөкүмəте менән хеҙмəттəшлек итеүҙə ғəйеплəнеп, Ырымбур губерна хəрби-революцион комитеты рəйесе С. М. Цвиллинг бойороғо буйынса 1918 йылдың февралендә большевиктар тарафынан Башҡорт хөкүмәте ағзалары, шул иҫәптән Әхмәтзәки Вәлиди, ҡулға алына һәм төрмәгә ябыла. 1918 йылдың апрелендә Ырымбур казактарының һәм Әмир Ҡарамышев етәкселегендәге башҡорт отрядтарының һөжүме ваҡытында Башҡорт хөкүмәте ағзалары төрмәнән сығарыла.

1918 йылдың июненән алып 1919 йылдың февраленә тиклем Башҡорт хəрби шураһы рəйесе, Башҡорт ғәскәре командующийы була. Башҡорт хөкүмəтенең Бөтə Рəсəй Ойоштороу йыйылышы ағзалары комитеты (КОМУЧ) һəм Ваҡытлы Себер хөкүмəте менән үҙ-ара бəйлəнешен ойоштороуҙа әүҙем ҡатнаша. 1918 йылдың сентябрендә Өфөлә уҙғарылған Дәүләт кәңәшмәһендә ҡатнаша, унда Өфө директорияһы исеме аҫтында билдәле булған Бөтә Рәсәй хөкүмәте ойошторола. 1918 йылдың ноябрендә А. В. Колчактың хəрби диктатураһын урынлаштырыуға һəм уның унитар Рəсəйҙе тергеҙеүгə, өлкə хөкүмəттəрен һəм милли ҡораллы формированиеларҙы бөтөрөүгə йүнəлтелгəн курсына ҡаршы сыға.
250px|thumb|«Башҡорт» гәзитенең титул бите
Башҡортостан автономияһының РСФСР составына инеүе тураһында В. И. Ленин һəм И. В. Сталин менән һөйлəшеүҙəрҙе ойоштора. 1919 йылдың февралендә Әхмәтзәки Вәлиди Башҡорт ғəскəрҙəренең Ҡыҙыл Армия яғына сығыуына етəкселек итə һәм 1‑се Бөтə башҡорт хəрби съезында ойошторолған Башҡортостан хəрби-революцион комитетының Рəйес урынбаҫары һəм республикаһының Хəрби эштəре буйынса халыҡ комиссары итеп һайлана. 1919 йылдың 20 мартындағы «Үҙəк Совет власы менəн Башҡорт хөкүмəте араһында Башҡорт Совет автономияһы тураһында килешеү» тексын төҙөүҙə ҡатнаша һәм Мәскәүҙә В. И. Ленин һәм И. В. Сталин менән осраша.

1919 йылдың апреленән алып Башҡорт АССР-ының Хəрби комиссары итеп тәғәйенләнә. Яҙын-көҙөн Һамар, Саранск һəм Стәрлетамаҡ ҡалаларында Ҡыҙыл Армияла башҡорт ғəскəри частарын ойоштороу менән шөғөллəнə. «Ирек» башҡорт социал партияһын төҙөүҙә ҡатнаша. 1919—1920 йылдарының ҡышында Башҡортостан хəрби-революцион комитеты менән РКП(б)‑ның Башҡортостан өлкə комитеты араһындағы бәхәс арҡаһында автономияла килеп тыуған сəйəси көрсөк ваҡытында Мəскəүҙə була, бында Әхмәтзәки Вәлиди Татар-Башҡорт Совет Республикаһын тергеҙеү идеяһына ҡаршы сыға, В. И. Ленинға Ҡырғыҙ-Башҡорт Совет Республикаһы проектын тəҡдим итə.

Ғинуар конфликтынан һуң, 1920 йылдың февралендә Башҡортостан хəрби-революцион комитеты рəйесе итеп тəғəйенлəнə. 1920 йылдың 10 марты төнөндә Башревком рәйесе Әхмәтзәки Вәлиди йортона ҡораллы һөжүм яһала, әммә атышыу барышында һаҡсылар һөжүмде кире ҡаға. Шул уҡ йылдың апрелендә Бөтə Рəсəй ғəҙəттəн тыш комиссияһы рəйесе Ф. Э. Дзержинский талабы буйынса Мəскəүгə РКП(б)-ның Үҙәк комитетына саҡырыла. 1920 йылдың 19 майында Мәскәү үҙәк властары бер яҡлы ҡабул иткəн «Автономиялы Совет Башҡорт Республикаһының дәүләт ҡоролошо тураһында» ҡарары менән риза булмауын белдерə һәм башҡа хөкүмәт ағзалары менән берлектә отставкаға китә.

1920 йылдың июнендə тәүҙә Баҡыға, ә артабан Урта Азияға юл тота. Шул уҡ йылдың сентяберендә Вәлиди Рәсәй хөкүмәте етəкселəре В. И. Ленин, И. В. Сталин, Л. Д. Троцкий һəм А. И. Рыковҡа большевиктарҙың бөйөк державасылыҡ сəйəсəтен фашлаған хат ебəрə. Урта Азияла ул баҫмасылыҡ хәрәкәтенең идеологтарының береһенə əүерелə, 1921 йылда июлендə Төркөстан милли федерацияһы үҙәк комитетының рəйесе итеп һайлана. 1923 йылдың февралендә атаҡлы «В. И. Ленинға хаты» һәм «Башҡорт халҡына хушлашыу хаты» яҙа.

 Эмиграцияла 
1923 йылдың 21 февралендә көрәштәше Абдулҡадир Инан менән бергә Ашхабад ҡалаһынан Иранға юллана. Шул уҡ йылдың марттында Мәшһәд ҡалаһында СССР консуллығында яҡташы дипломат Кәрим Хәкимов менән осраша, ҡала китапханаһында урта быуаттағы ғәрәп сәйәхәтселәре Ибн Фаҙлан һәм Әбү Дулаф, географ Ибн әл-Фаҡиһ ҡулъяҙмаларына юлыға. Апрелдә — Афғанстанға бара, уның етәксеһе Аманулла хан үтенесе буйынса мәғариф һәм ғилми тәшкиләт мәсьәләләренә бәйләнешле рапорт яҙа, Ҡабул университетын ойоштороу проектын төҙөй; сентябрҙә — Һиндостанға юл тота.

1923 йылдың ноябрендә тәүге тапҡыр Төркиәгə килә, шул уҡ йылдың декабрендә — Францияла була һәм Парижда шәрҡиәтсе француз ғалимдары (Поль Пеллио, Габриэль Фрад, Е. Блоше һәм башҡалар) менән осраша. 1924 йылдың февраленән башлап Германияла йəшəй һәм Берлинда күп кенә ғалимдар (Э. Захау, Т. Нельдеке, А. Мордман, Ф. Мюллер, Фон Ленок, И. Маркверт һәм башҡалар) менән таныша.

1925 йылдың июнендә Төркиə гражданлығын ҡабул итә һәм Анкарала Төркиə Мəғариф министрлығында авторлыҡ һәм тәржемәләр комитетында эшлəй башлай. 1925 йылдың 31 июлендә Вәлидиҙы Төркиә республикаһы Президенты Мостафа Кәмал Ататөрк ҡабул итә.

1927 йылда «Яңы Төркөстан» исемле журнал ойоштора. 1927—1932 йылдарҙа Истанбул университетында уҡыта, башта әҙәбиәт факультетында тарих буйынса дәрестәр бирә. Профессор исемен ала. Ғилми мәсьәләләрҙә Ататөрк доктринаһы менән риза булмау сәбәпле 1932 йылдың 8 июлендә Төркиәнән сығып китергә мәжбүр була.
thumb|300px|Ә. Вәлиди, Ә. Инан, Ғ. Таған. Будапешт, 1925.

1932—1935 йылдарҙа Австрияла Вена университетында уҡый, докторлыҡ диссертацияһын әҙерләй. 1934 йылда Истанбулда «Ҡомға күмелгән ун ете ҡала һәм Саҙри Маҡсуди бей» исемле китабы сыға. 1935 йылдың 7 июлендә Вена университеты ғилми советында «Ибн Фаҙландың юл яҙмалары» темаһына докторлыҡ диссертацияһы яҡлай. 1935 йылғы Төркиәнең фамилиялар тураһындағы яңы законына ярашлы үҙенә псевдоним-фамилия итеп Туғанды ала, был уның ата-бабаларының береһе Иштуғандың ҡыҫҡартылған варианты була.

1935—1937 йылдарҙа Әхмәтзәки Вәлиди Германияның Бонн, 1938—1939 йылдарҙа Гёттинген университеттарында ислам тарихы буйынса профессорлыҡ итә. 1937 йылда Фин-уғыр йəмғиəте (Финляндия), 1938 йылдан алып Көнсығыш илдəрен өйрəнеү буйынса немец йəмғиəте ағзалары була. 1923 йылда Мәшһәд ҡалаһы китапханаһының ҡулъяҙмалары араһында табылған Ибн Фаҙландың «Сəйəхəтнамə»һен, немец теленә тәржемә итеп һәм уға аңлатмалар биреп, 1939 йылда Лейпциг ҡалаһында баҫтырып сығара.

1939—1944 һəм 1948—1970 йылдарҙа Истанбул университетында уҡыта. 1940 йылда «Бөгөнгө Төркөстан һәм уның яҡын тарихы» (төрөк телендә), «Бируниҙың донъяға ҡарашы» (инглиз телендә) донъя күрә. 1944 йылдың 15 майында Төркиә хөкүмәте уны пантөркилек эшмәкәрлегендә ғәйепләй һәм 10 йылға төрмәгә яба. Әммә хәрби-кассацион суд был хөкөмдө үҙгәртә, һәм 17 айҙан һуң Вәлиди төрмәнән азат ителә.

1946 йылда «Төрки тарихына инеш» исемле китабы баҫылып сыға. 1947 йылдың 27 июлендә Истанбул университеты профессоры вазифаһына кире ҡайтарыла. 1950 йылда «Тарихта методология» китабы, ә 1951 йылда «Мөҡәддимәт әл-әдәптең хорезмса тәржемәһе» тигән хеҙмәте нәшер ителә. 1951 йылдың июлендә Истанбулда уҙғарылған XXII халыҡ-ара шәрҡиәтселәр конгресында рәйеслек итә.

1953 йылда Әхмәтзәки Вәлиди Истанбул университетында Ислам тикшеренеүҙәре институтын ойоштороуға ирешә һәм ғүмеренең аҙағына тиклем уның етәксеһе була. 1954 йылда Бөйөк Британияның Манчестер университетының арҙаҡлы профессоры итеп һайлана. И. Хаммер-Пуршталь исемендәге Австрия фəнни йəмғиəте ағзаһы була. 1957 йылда Америка Ҡушма Штаттарында лекциялар уҡый. Шул уҡ йылда Төрөк шəрҡиəтселəре ассоциацияһына нигеҙ һала.

1958 йылда Иран, Һиндостан һәм Пакистанға сәйәхәт ҡыла. Һиндостан милли конгрессы етәксеһе Джавахарлал Неру, Иран шаһы Мөхәммәт Риза Пәхләүи менән осраша. Иран Мəғариф министрлығының 1‑се дəрəжə алтын миҙалы менән бүлəклəнә.

1968—1970 йылдарҙа «Уғыҙ дастаны» китабы өҫтөндә эшләй, ә 1969 йылда Истанбулда «Хәтирәләр» китабы баҫылып сыға.

Әхмәтзәки Вәлиди Туған 1970 йылдың 26 июлендә Төркиәнең Истанбул ҡалаһында вафат була. 28 июлдә Ҡаражаәхмәт зыяратында ерләнә. Һуңыраҡ ғаилә кәшәнәһенең таҡтаташына шундай һүҙҙәр яҙыла: «Kөҙән башҡорто Әхмәтша улы ординар профессор доктор Әхмәтзәки Вәлиди Туған рухына фатиха 1890—1970» ().

 Ғилми эшмәкәрлеге 
Әхмәтзәки Вәлиди Туғандың фəнни тикшеренеүҙəре иран, монгол, төрки халыҡтарының тарихына һəм мəҙəниəтенə, Көнсығышта милли-азатлыҡ хəрəкəте проблемаларына, археографияға, сығанаҡтар өйрəнеүгə, этнографияға, тарихи тикшеренеүҙəр методологияһына арналған. 1923 йылда Мəшхəд ҡалаһы китапханаһының ҡулъяҙмалары араһында табылған Ибн Фаҙландың «Сəйəхəтнамə»һен нимес теленә тәржемә итеп һәм уға аңлатмалар биреп, 1939 йылда Лейпциг ҡалаһында уны баҫтырып сығара.

400‑ҙəн ашыу фəнни хеҙмəт авторы, шул иҫәптән «Төркиҙəрҙең дөйөм тарихына инеш» (1946), «Тарихи тикшеренеү методологияһы» (1950) һәм башҡалар. 1969 йылда Истанбулда «Хəтирəлəр» (рус телендə 1994 йылда, 1997 йылда һəм 1998 йылда, башҡорт телендə 1996 йылда баҫылып сыға). Был хеҙмəт ХХ быуаттың 1‑се сирегендə Рəсəй империяһы һəм СССР-ҙың мосолман халыҡтарының милли-азатлыҡ хəрəкəте, Башҡортостан автономияһы төҙөү тарихтары буйынса ҡиммəтле сығанаҡ булып тора.

 Хеҙмәттәре 
 Башҡортостан Республикаһының Әхмәтзәки Вәлиди исемендәге Милли китапханаһының электрон бүлегендә ижади мираҫы
 Труды Ахмет-Заки Валиди (Валидова)

 Хәтер 
thumb|250px|Әхмәтзәки Вәлидигә Санкт-Петербургта ҡуйылған һәйкәл. 2021 йылда урынынан алына
thumb|слева|"Көҙәнле башҡорт Зәки Вәлиди Туған".  Ҡәбер ташында шундай яҙма. Төркиә. Бынан бер ваҡытта ла сәскәләр өҙөлмәй. 
 1990 йылдың декабрендә Башҡортостандың баш ҡалаһы Өфөлә Әхмәтзәки Вәлиди Туғандың тыуыуына 100 йыл тулыу айҡанлы ғилми конференция уҙғарыла.
 1992 йылда Башҡортостан Республикаһының Милли китапханаһына һәм 2-се Башҡорт гимназия-интернатына Әхмәтзәки Вәлиди исеме бирелə. Шул уҡ йылдан алып Башҡорт дәүләт университетында Вəлиди уҡыуҙары үткəрелə.
 1992 йылда «Башкортостан» кинокомпанияһында төшөрөлгән «Зәки Вәлиди Туған» исемле документаль фильм-биографияһы сыға (сцен. Ғ. Ғ. Шафиҡов, реж. Ә. Ғ. Абдраҙаҡов, опер. И. Һ. Ғәлиуллин).
 1993 йылда Көҙəн ауылында Әхмәтзәки Вәлиди музейы‎ асылаӘхмәтзәки Вәлиди музейы.
 Башҡортостан Республикаһында уның хөрмəтенə ике премия, йəмəғəт фонды булдырылған.
 Баймаҡ, Ишембай, Нефтекама, Сибай, Өфө, Ташҡәнт (Үзбәкстан), Тарсус (Төркиә)  һәм башҡа ҡала һәм ауылдарҙың урамдарына Әхмәтзәки Вәлиди исеме бирелгəн.
 Әхмәтзәки Вәлидигә Баймаҡта, С.‑Петербургта, Сибайҙа, Көҙəндə һəм Темəстə һəйкəлдəр; Өфөлə (Милли китапхана корпустарының береһендə һəм элекке «Ғосмания» мəҙрəсəһе бинаһында) мемориаль таҡтаташтар ҡуйылған.
 2008 йылда Санкт-Петербург дəүлəт университетының шəреҡ факультетында «Әхмәтзәки Вәлиди исемендәге Төрки халыҡтарҙы өйрəнеү үҙəге» асыла.
 Тыуыуына 120-йыл тулыу айҡанлы ТӨРКСОЙ халыҡ-ара ойошмаһы менән 2010 йыл Әхмәтзәки Вәлиди йылы тип иғлан ителгән.
 2010 йылда Төркиә баш ҡалаһы Анкарала Әхмәтзәки Вәлиди исемендәге парк асылған, шул уҡ йылда Башҡортостан Республикаһы Фәндәр Академияһы менән «Әхмәт-Зәки Вәлиди Туған» исемендәге хәтер миҙалы булдырылған.
 Йылайыр районы Ҡаҙырша ауылында гражданлар һуғышы йылдарында булыуы тураһында иҫтәлекле таҡтаташ ҡуйылғанБАШҠОРТОСТАН ТАРИХЫ - ИСТОРИЯ БАШКОРТОСТАНА төркөмөндә белдереү.

 Шулай уҡ ҡарағыҙ 
 Иҫәнбикә Туған
 Сүбәҙәй Туған
 Вәлидов Әхмәтшаһ Әхмәтйән улы
 Вәлидова Өммөлхаят Мөхәмәткафи ҡыҙы

 Иҫкәрмәләр 

 Әҙәбиәт 

 Һылтанмалар 

 
 Әхмәтзәки Вәлиди Туғандың виртуаль музейы 
 Өфөлә Әхмәтзәки Вәлидиҙең «Бөгөнгө төркиле Төркөстан һәм яҡын тарихы» китабының икенсе бүлеге донъя күрҙе. «Башинформ» мәғлүмәт агентлығы, 2015, 30 декабрь
 Глава УФСБ по РБ не подтверждает сотрудничество Заки Валиди с фашистами. Сайт mkset.ru. 4 мая 2010 года

 Видеояҙмалар 
 
 

Категория:Башҡорт милли-азатлыҡ хәрәкәте эшмәкәрҙәре
Категория:Алфавит буйынса ғалимдар
Категория:Философия фәндәре докторҙары
Категория:Әхмәтзәки Вәлиди
Категория:Вәлидовтар
Категория:Мәҙрәсә мөғәллимдәре
Категория:Башҡорт хәрби шураһы ағзалары
Категория:Кесе Ҡоролтай ағзалары
Категория:Шәрҡиәтселәр
Категория:Башҡортостан тарихы буйынса белгестәр‎
Категория:Башҡортостан Хәрби-революцион комитеты ағзалары
Категория:Башҡорт АССР-ының дәүләт эшмәкәрҙәре
Категория:Башҡорт Хөкүмәте ағзалары
Категория:Маҡар мәктәбен тамамлаусылар
Категория:Бөтə Рəсəй Ойоштороу йыйылышы ағзалары
Категория:Милли-азатлыҡ хәрәкәттәре лидерҙары
Категория:Вена университетын тамамлаусылар
Категория:Башҡорт мәркәз шураһы ағзалары
Категория:Истанбул университеты уҡытыусылары
Категория:Үлтерергә маташыу ҡорбандары